**ZAPISNIK**

**12. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

sreda, 11. 9. 2024

Prisotni člani

in aktivni

udeleženci: Danijel Levičar, Gorazd Pfeifer, Božidar Krajnc, mag. Miran Gajšek, dr. Dejan Paravan, dr. Bruno Glaser, mag. Hinko Šolinc, dr. Janez Gale, mag. Matej Skočir, Igor Sirc, mag. Andrej Rajh, dr. Igor Papič, Ervina Jarc, mag. Miranda Groff Ferjančič, mag. Aleksander Mervar, dr. Jurij Klančnik, Marko Vrevc.

Odsotni: dr. Tomaž Nemec, dr. Lidija Kegljevič Zagorc, mag. Marko Štucin, Matevž Frangež, Leon Pregelj, Luka Mesec, Igor Feketija, dr. Jure Gašparič.

Ostali prisotni: Janez Kerin, Ivan Molan, Simona Pirnat Skeledžija, Polona Faletič.

Dvanajsto sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 14.30 uri, je vodil vodja delovne skupine, Danijel Levičar.

**Dnevni red:**

1. Potrditev dnevnega reda in zapisnika 11. seje delovne skupine JEK2.
2. Status projekta JEK2, poročevalec: GEN energija.
3. Vodenje projekta skladno z Uredbo o enotni metodologiji za pripravo in obravnavo investicijske dokumentacije na področju javnih financ, poročevalec: GEN energija.
4. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.
5. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
6. Razno.
7. **Potrditev dnevnega reda in zapisnika 11. seje delovne skupine JEK2.**

Na prošnjo člana VDS JEK2, mag. Mirana Gajška, se je zamenjal vrstni red točk pod zaporedno št. 4 in 5.

**SKLEP št. 12.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 11. seje delovne skupine JEK2.

1. **Status projekta JEK2, poročevalec: GEN energija.**

GEN energija je predstavila status projekta JEK2.

Odprla se je razprava o prestavitvi stikališča, v katero so se vključili predstavniki GEN, ELES, NEK ter vodja delovne skupine.

**SKLEP št. 12.2/1:** Člani in aktivni udeleženci so se seznanili s statusom projekta JEK2.

1. **Vodenje projekta skladno z Uredbo o enotni metodologiji za pripravo in obravnavo investicijske dokumentacije na področju javnih financ, poročevalec: GEN energija.**

GEN energija je predstavila svoj pogled na vodenje projekta skladno z Uredbo o enotni metodologiji za pripravo in obravnavo investicijske dokumentacije na področju javnih financ.

V razpravo glede vodenja projekta v skladu z Uredbo o enotni metodologiji ter pripravi investicijske dokumentacije so se vključili MF, GEN in vodja delovne skupine.

**SKLEP št. 12.3/1:** Člani in aktivni udeleženci so se seznanili z vodenjem projekta skladno z Uredbo o enotni metodologiji za pripravo in obravnavo investicijske dokumentacije na področju javnih financ.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc pojasni, da se ODS za pripravo posebnega zakona za JEK2 v vmesnem času ni sestala. Izpostavi problem oblikovanja členov glede financiranja jedrske novogradnje.

V razpravi predsednik Sveta regije Posavje Ivan Molan izpostavi, da je pri pripravi zakona potrebno upoštevati zahteve lokalne skupnosti.

**SKLEP št. 12.4/1:** Do naslednje seje VDS za JEK2 se skliče seja ODS za posebni zakon ter se pripravi končni seznam vsebin. Na naslednji seji VDS za JEK2 se članom in aktivnim udeležencem predstavi končni seznam vsebin za posebni zakon skupaj z zaključnim poročilom ODS za pripravo posebnega zakona za JEK2.

1. **Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Janez Gale, vodja ODS.**

Vodja ODS, dr. Janez Gale je pojasnil, da se je ODS za posebni zakon zadnjič sestala 27. 5. 2024 na 6. redni seji, na kateri so se člani ODS seznanili z informacijo MOPE, da je investitor GEN energija 20. 5. 2024 uradno vložil predlog pobude za DPN za JEK2. ODS je ugotovila, da se je s tem dejanjem pravni status tako gradiva kot tudi članov ODS spremenil do te mere, da seje ODS v polni sestavi ni več mogoče sklicati.

V mesecu juniju se je gradivo pobude za DPN za JEK2 pregledovalo v okviru vseh direktoratov MOPE. Zbrane pripombe za izboljšanje gradiva pa je MOPE dne 28. 6. 2024 poslal investitorju.

Vodja ODS za DPN je nadalje podal kratko poročilo delovanja ODS. Od ustanovitve ODS za DPN dne 17. 10. 2023, so člani ODS spremljali pripravo pobude za DPN za JEK2. V tem času so pregledali zelo zajetno količino posredovanega gradiva s strani investitorja (Pobudo za DPN za JEK2 iz 2022, Analiza variant, Idejne rešitve za JEK2, Pobudo (delovno gradivo) april 2024, Pobudo maj 2024) in podali številne pripombe in priporočila.  Izvedenih je bilo 6. rednih sej, razrešenih je bilo več konceptualnih dilem (ali pobuda šteje kot DIIP, utemeljitev lokacije, odlagališče NSRAO, utemeljitev pobude v strateških dokumentih, DPN za cesto Krško-Brežice, črpališče letalskega goriva, Delegirana uredba komisije (EU) 2022/1214, komunikacijski načrt, ...), sprejetih in izvedenih je bilo 27 sklepov.

Dr. Janez Gale kot vodja ODS ocenjuje, da je bil prispevek ODS h kvaliteti pobude izredno velik in se bo odražal predvsem v hitrejšem poteku postopka državnega prostorskega načrtovanja. Ocenjuje, da večjih novih pripomb s strani v ODS udeleženih resorjev ni več pričakovati, seveda ob predpostavki, da bo investitor upošteval podana priporočila.

V razpravo glede širitve DPN z odlagališčem nizko in srednje radioaktivnih odpadkov so se vključili GEN, ELES, NEK, MNVP in vodja delovne skupine.

**SKLEP št. 12.5/1:** Člani in aktivni udeleženci so se seznanili s poročilom o delovanju ODS za DPN.

**SKLEP št. 12.5/2:** Člani in aktivni udeleženci so sklenili, da se sklep, sprejet na 2. seji Delovne skupine Vlade Republike Slovenije za koordinacijo pripravljalnih aktivnosti na projektu JEK2, št. 2.3/1 z dne 17. 10. 2023, razširjenim s sklepom št. 3.4/1 z dne 14. 11. 2023, razveljavi. Ožja delovna skupina za spremljanje priprave pobude za državni prostorski načrt JEK2 z dnem 11. 9. 2024 preneha delovati.

1. **Razno.**

Seja se je zaključila ob 16:30 uri.

Zapisala: Polona Faletič

 Danijel Levičar

 vodja delovne skupine